001.　别诗(汉)苏武　骨肉缘枝叶,结交亦有因。　四海皆兄弟,谁为行路人。　况我连枝树,与子同一身。　昔者长相近,邈若胡与秦。　惟念当乖离,恩情日以新。　鹿呜思野草,可以喻嘉宾。　我有一樽酒,欲以赠远人。　愿子留斟酌,叙此平生亲。　002.　短歌行(三国)　曹操　对酒当歌,人生几何?　譬如朝露,去日苦多。　慨当以慷,忧思难忘。　何以解忧?　惟有杜康。　青青子衿,悠悠我心。　但为君故,沉吟至今。　呦呦鹿鸣,食野之苹。　我有嘉宾,鼓瑟吹笙。　明明如月,何时可掇?　忧从中来,不可断绝。　越陌度阡,枉用相存。　契阔谈宴,心念旧恩。　月明星稀,乌鹊南飞,　绕树三匝,何枝可依?　山不厌高,海不厌深。　周公吐哺,天下归心。　003.　送应氏诗(三国)曹植　清时难屡得,嘉会不可常。　天地无终极,人命若朝霜。　愿得展燕婉,我友之朔方。　亲呢并集送,置酒此河阳。　中馈岂独薄,宾饮不尽觞。　爱至望苦深,岂不愧中肠。　山川阻且远,别促会日长。　愿为比翼鸟,施融起高翔。　004.　百一诗(三国)应璩　平生发完全,变化似浮屠,　醉酒巾帻落,秃顶赤如壶。　005.　咏怀诗(三国)阮籍　一日复一朝,一昏复一晨。　容色改平常,精神自飘沦。　临觞多哀楚,思我故时人。　对酒不能言,凄怆怀酸辛。　007.　饮酒诗之五(晋)陶渊明　结庐在人境,而无车马喧。　问君何能尔?心远地自偏。　采菊东篱下,悠然见南山。　山气日夕佳,飞鸟相与还。　此中有真意,欲辨已忘言。　006.　饮酒诗之十四(晋)陶渊明　故人赏我趣,挈酒相与至。　班荆坐松下,数斟已复醉。　父老杂乱言,觞酌失行次。　不觉知有我,安知物为贵。　悠悠迷所留,酒中有深味。　008.　咏荆轲(晋)陶渊明　燕丹善养士,志在报强赢。　招集百夫良,岁暮得荆卿。　君子死知己,提剑出燕京。　素霸鸣广陌,慷慨送我行。　雄发指危冠,猛气动长缨。　饮饯易水上,四座列群英。　009.　对酒诗(南北朝)庾信　数杯还已醉,风云不复知。　唯有龙吟笛,桓伊能独吹。　010.　对酒(南北朝)张率　对酒诚可乐,此酒复芳醇。　如华良可贵,似乳更堪珍。　何当留上客,为寄掌中人。　金樽清复满,玉碗亟来亲。　谁能共迟暮,对酒惜芳辰。　君歌尚未罢,却坐避粱尘。　011.　对酒(南北朝)张正见　当歌对玉酒,匡坐酌金罍。　竹叶三清泛,葡萄百味开。　风移兰气入,月逐挂香来。　独有刘将阮,忘情寄羽杯。　0